Εναν απίστευτο τρόπο βρήκε ένας απατεώνας για να εξαπατήσει τουρίστες στα Χανιά.

Συγκεκριμένα, ο 39χρονος είχε στηθεί έξω από μία εκκλησία και ζητούσε χρήματα από ανυποψίαστους τουρίστες.

Σύμφωνα με cretapost.gr, πρόκειται για έναν 39χρονο ο οποίος βρισκόταν έξω από εκκλησιαστικό χώρο του νομού Χανίων και ζητούσε από τους τουρίστες να του καταβάλουν εισιτήριο για να μπορούν να μπουν και να δουν τον χώρο.

Οι αστυνομικές αρχές μόλις ενημερώθηκαν για την εξαπάτηση σε βάρος των τουριστών πήγαν στον χώρο όπου βρήκαν και συνέλαβαν τον 39χρονο, ο οποίος βρίσκεται πλέον αντιμέτωπος με την δικαιοσύνη.